《月夕得友偶集文选古诗句赋感怀一首》
宋代·宋伯仁

人生寄一世，但伤知音稀。
明月何皎皎，游子寒无衣。
客从远方来，携手同车归。
愁多知夜长，各在天一涯。
生平不满百，岁暮一何速。
冠带自相索，何不策高足。
还顾望故乡，冉冉孤生竹。
含意俱未申，谁能为此曲。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。